মির্জাপুরে পুলিশ ট্রেনিং সেন্টারের নির্মানাধীন ভবন থেকে পড়ে শিশু শ্রমিকের মৃত্যু | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
মির্জাপুরে পুলিশ ট্রেনিং সেন্টারের নির্মানাধীন ভবন থেকে পড়ে শিশু শ্রমিকের মৃত্যু
0
মির্জাপুর, সর্বশেষ ৫০
মে ৩০, ২০১৭
অ+ অ-
ইমেইল প্রিন্ট
শেয়ার করুন
মির্জাপুর প্রতিনিধি ॥
টাঙ্গাইলের মির্জাপুর মহেড়া পুলিশ ট্রেনিং সেন্টারের নির্মানাধীন একটি ভবনের পাঁচতলা ছাদ থেকে পড়ে ১৪ বছরের নাছির মিয়া নামে এক শিশু শ্রমিকের মৃত্যু হয়েছে। মঙ্গলবার (৩০ মে) সকালে ট্রেনিং সেন্টারের নির্মানাধীন একাডেমিক ভবনের পাঁচতলা থেকে হঠাৎ পড়ে তার মৃত্যু হয় বলে জানা গেছে। নাছির মহেড়া গ্রামের মোনছের আলীর ছেলে।
জানা গেছে, মহেড়া পুলিশ ট্রেনিং সেন্টারের বাইরে মাঠের দক্ষিণ পার্শ্বে ছয়তলা একটি একাডেমিক ভবন নির্মাণের কাজ চলছে। প্রায় ৩ কোটি ২৮ লাখ টাকা ব্যায়ে ছয়তলা ভবনটির নির্মাণ কাজ পেয়েছেন ঢাকার বনানী এলাকার ইন্টারস্পেস লি: নামে একটি ঠিকাদারি প্রতিষ্ঠান। ভবনটি নির্মাণে ঠিকাদার প্রতিষ্ঠানটি শ্রমিকদের নিরাপত্তার ব্যবস্থা না রেখেই নির্মাণ কাজ শুরু করেন। মঙ্গলবার (৩০ মে) ভবনটির পাঁচতলার কিছু অংশে ঢালাই কাজের জন্য ঠিকাদার কিছু শ্রমিক বৃদ্ধি করেন। সকালে শ্রমিকরা ভবনটির কাছে জমায়াতে হতে থাকে। সকাল সাড়ে আটটার দিকে শিশু শ্রমিক নাছির ভবনটির পাঁচতলায় উঠে এবং সেখান থেকে নীচে পড়ে যায়। সেখানে উপস্থিত শ্রমিকরা তাকে উদ্ধার করে টাঙ্গাইল মেডিকেল কলেজ হাসপাতালে নেন। সেখানে নেয়ার পর তার মৃত্যু হয়। শিশু শ্রমিক নাছিরের বাবা মোনছের আলী রিকসা চালক ও মা নাজমা বেগম মাটি কাটার শ্রমিকের কাজ করে সংসার চালান বলে জানা গেছে।
শিশু শ্রমিক নাছির গত চার বছর যাবত মহেড়া পুলিশ ট্রেনিং সেন্টারে কাজ করছে বলে এলাকাবাসী জানিয়েছেন। সে গত চার বছর আগে পুলিশ ট্রেনিং সেন্টারের অতিরিক্ত ডিআইজির বাসভবনে কাজ শুরু করে। কিছুদিন পর টিআরসি ম্যাচে বাবুর্র্চির সহকারি হিসেবে কাজ করে। সম্প্রতি সে স্থানীয় রেজাউলের মাধ্যমে নির্মাণ শ্রমিকের কাজে যোগ দেয়। রেজাউল প্রতিদিন ৩৫০ টাকায় শ্রমিক নিয়ে ঠিকাদারের কাছে ৪শ’ টাকা দামে বিক্রি করেন। রেজাউল পুলিশ ট্রেনিং সেন্টারের শ্রমিকের সর্দার। সে মহেড়া পুলিশ ট্রেনিং সেন্টারে ঠিকাদারী প্রতিষ্ঠানের নির্মাণ কাজে শ্রমিক বিক্রি করে থাকেন বলে এলাকাবাসী জানিয়েছেন।
মহেড়া গ্রামের বাসিন্দা, ইউপি সদস্য দেওয়ান পারভেজ, মহিদুল ইসলাম ও আবুল হোসেন টিনিউজকে বলেন, ভবনটি নির্মাণে ঠিকাদারী প্রতিষ্ঠানের পক্ষ থেকে নিরাপত্তার ব্যবস্থা নেয়া হয়নি। নিরাপত্তার ব্যবস্থা থাকলে হয়তো শিশু শ্রমিক নাছিরের মৃত্যু হতো না। তাছাড়া এক সপ্তাহ আগে ট্রেনিং সেন্টারের নির্মানাধীন মসজিদের দু’তলা থেকে এক শ্রমিক পড়ে গিয়ে হাত ও পা ভেঙ্গে চিকিৎসাধীন রয়েছে বলে তারা জানান। একাডেমিক ভবনের ঠিকাদার সালাহ উদ্দিন ট্রেনিং সেন্টারের অতিরিক্ত ডিআইজির আত্মীয় বলে জানা গেছে।
মহেড়া ইউপি চেয়ারম্যান বাদশা মিয়ার সঙ্গে যোগাযোগ করা হলে তিনি টিনিউজকে বলেন, নাছির দরিদ্র পরিবারের সন্তান। সে পেটের দায়ে অপ্রাপ্ত বয়সে শ্রমিকের কাজ করছিল। সংশ্লিষ্ট ঠিকাদারী প্রতিষ্ঠানের উচিৎ হবে নাছিরের পরিবারের দিকে নজর দেয়া।
মহেড়া পুলিশ ট্রেনিং সেন্টারের প্রধান সহকারি শফিকুল ইসলাম টিনিউজকে জানান, ঢাকার বনানী এলাকার ইন্টারস্পেস লি: নামে একটি ঠিকাদারি প্রতিষ্ঠান একাডেমিক ভবনের নির্মাণ কাজ করছেন।
ট্রেনিং সেন্টারের অতিরিক্ত পুলিশ সুপার ও ওই ভবনের তত্ত্বাবধায়ক শেখ রাজীবুল হাসানের সঙ্গে কথা হলে তিনি টিনিউজকে বলেন, ঘনবসতি এলাকায় ভবন নির্মাণে নিরাপত্তা বেষ্টনী দরকার হয়। এখানে খোলা জায়গায় ভবন নির্মাণ করা হচ্ছে। তাই নিরাপত্তা বেষ্টনীর প্রয়োজন হয়নি। শিশু শ্রমিক নাছিরের বয়স কম থাকার বিষয়ে জানতে চাইলে তিনি টিনিউজকে আরও বলেন, সে আজকেই প্রথম কাজে এসেছে। এ কারণে তার বয়স দেখার সুযোগ হয়নি। এ বিষয়টি সাধারণত ঠিকাদার দেখে থাকেন।
ট্রেনিং সেন্টারের অতিরিক্ত ডিআইজি ড. হাসান উল হায়দারের সঙ্গে একাধিকবার যোগাযোগ করার চেষ্টা করেও সম্ভব হয়নি।
ইন্টারস্পেস লি: এর মালিক সালাহ উদ্দিনের সঙ্গে যোগাযোগ করা সম্ভব হয়নি।
এ বিষয়ে মির্জাপুর থানার ভারপ্রাপ্ত কর্মকর্তা (ওসি) মোহাম্মদ মাইন উদ্দিন টিনিউজকে বলেন, দুর্ঘটনার খবর পেয়ে ঘটনাস্থল পরিদর্শন করেছি। তাছাড়া নাছিরের মৃতদেহ ময়নাতদন্ত শেষে পরিবারের কাছে হস্তান্তর করা হয়েছে বলে তিনি উল্লেখ করেন।
শেয়ার করুন
Tagged with
মির্জাপুরে পুলিশ ট্রেনিং সেন্টারের নির্মানাধীন ভবন থেকে পড়ে শিশু শ্রমিকের মৃত্যু
Like to share?
Newer Postরমজানের শুরুতেই টাঙ্গাইলে চিনির বাজার অস্থির হয়ে উঠেছে
Older Postকালিহাতীতে কাঠের সেতু থেকে পড়ে যুবকের মৃত্যু
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
শিবপুর বাইপাসে বাস চাপায় মামা-ভাগ্নে নিহত মাওলানা ভাসানী বিজ্ঞান ও প্রযুক্তি বিশ্ববিদ্যালয়ে ভর্তি পরীক্ষা আগামী ৮ ও ৯ ডিসেম্বর টাঙ্গাইলে জেএসসি ও জেডিসি পরীক্ষায় ৬২ হাজার ৬৭৩ শিক্ষার্থী অংশ নিচ্ছে মধুপুরে রুপা ধর্ষন ও হত্যা মামলার তারিখ ১৩ নভেম্বর মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ ২৭ নভেম্বর